Mawardi Waly

Abuya Tgk. Mawardi Waly ( lahèr 15 Sèptèmber 1942) otabâ jhughân ètolès mènangka Al-Mursyiduna Abuya Syekh Teungku Haji Mawardi Waly al-Khalidy An-Naqsabandiy al-Asyi tsumma al-Minangkabawi panèka sala sèttong toronanna Abuya Syekh Muda Waly ḍâri raji sè kaḍuwâ' sè anyama Ummi Rabi'ah Jamil. Mawardi Waly panèka sala sèttong olama' Sufi sè oḍi' neng è Kompleks Dayah Darussalam Al-Waliyyah, Acèh Lao'.

 Kalahèran bân Pamolangan 
Mawardi lahèr è Jaho, Tanah Datar, Sumatra Bârâ' è tangghâl 15 Sèptèmber 1942, Mawardi segghut èsambhât kalabân nyama Mawadi Waly sareng rèd-morèddhâ.

Mawardi ngaollè pamolangan ḍâri ramana èngghi panèka Abuya Muda Waly pamaddhek Dayah Darussalam Labuhan Haji bân kaka'an sè anyama Prof. Dr. Muhibbuddin Waly sè jhughân santrè kona è pesantrèn sè èpèmpèn sareng ramana. Sa'amponna pamolangan awwâllâ lastarè, Mawardi molaè asakola neng è sakola'an umum è SMP Negri Blang Baru, Labuhan Haji è taon 1954.

Pamolangan tèngghina èmolaè kalabân ajhâr è IAIN Imam Bonjol bân UIN Syarif Hidayatullah Jakarta. Namong, karana ollè beasiswa ḍâri PERTI maka Mawardi mangkat ka Messèr bân mamarè sarjana bân pascasarjana è Universitas al-Azhar Kairo ḍâri taon 1965 - kantos 1971.

 Pamèmpèn Dayah bân Pesantrèn 
Lakona ḍâlem bidang pamolangan èmolaè sa'amponna tamat ḍâri al-Azhar kalabân mèmpèn  Madrasah Tarbiyah Islamiyah (MTI) Syekh Muhammad Jamil Jaho, Nagari Jaho Kacamatan X Kotom Kabupatèn Tanah Datarm Sumatra Bârâ' è taon 1979 - 1982.

Sa'amponna ḍâri Sumatra Bârâ', Mawardi èserraè tugas ka'angghuy ngajhâr bân ngurus Dayah Darussalam sè èpaddhek sareng ramana è Labuhan Haji saèngghâ ahèrra Mawardi èkaparcajâ ka'angghuy mèmpèn Dayah Darussalam è periodè 1989 - 1995. 

È taon 2012, pamèmpènna Dayah Darussalam Prof. Dr. Muhibbuddin Waly, MA sèdhâ. Saèngghâ Abu Mawardi Waly motossaghi ka'angghuy abâli ka Acèh bân abhârengngè tarètanna sè anyama Drs. Jamaludin Waly ka'angghuy mèmpèn Dayah Darussalam. Nalèkana Drs. Jamaludin Waly sèdhâ è taon 2016, Abu Mawardi Waly ahèrra abâli karana èpènta ka'angghuy dhâdhi pamèmpèn è Dayah Darussalam al-Waliyah tor jhughân dhâddhi pembina Ma’had Aly Syekh Muda Waly kantos samangkèn.

 Sombher